Prepáčte ľudkovia. Musím – nájsť čosi –
mala som vám porozprávať o tom,
ako odprezentovať dokonalý TED Talk.
A potom ma zaradili až na koniec.
Takže všetci už odišli.
A ja už nemám žiadne nápady, ktoré by stáli za reč –
(Smiech)
Takže, našťastie Gant nám tu nechal nejaké knižky.
Tak sa na ne pozrime: „Vonkajší list." Nie.
„Kolumbusovo storočie". Nie.
Dobre, viete čo? Kašlime na to!
Som si istá, že mnohí z vás určite ešte nejaký ten TED Talk v budúcnosti odprezentujú.
A vyzerá to tak, že vy ostatní ste nemuseli
ani nič spraviť, aby ste nejaký ten TED Talk odprezentovali.
Pretože požiadali práve mňa. (Smiech)
Takže nikdy neviete.
Dám vám nejakú tú radu,
ako odprezentovať perfektný TED Talk.
Pre tých, ktorí vystupovali dnes,
decká, boli ste v pohode.
(Smiech)
Ale viete, existuje stále ešte niekoľko vecí, ktoré by ste sa mohli naučiť, takže –
No dobre, musím si zobrať diabolský prepínač.
(Smiech)
Prvá vec, ktorú chcete urobiť, je
vytvoriť si s publikom spojenie, však?
Takže, existuje niekoľko spôsobov, ako to dosiahnuť.
Prvý z nich je položiť otázku,
ktorá publikum zapojí,
niečo ako hru na rozmýšľanie, takže mohla by som –
Aha, môj TED Talk, môj ukážkový TED Talk
je o TED Talkoch, pretože sa mi páči byť lepšou ako všetci ostaní. Takže –
(Smiech)
Takže moja prednáška je o TED Talkoch a chcem vás do nej zapojiť.
Takže vám poviem niečo ako
chcem, aby ste si všetci predstavili,
že sedíte na prednáške TED Talk.
(Smiech)
Cítite to spojenie?
(Smiech)
Alebo môžete hodiť do pléna osobnú anekdotu.
To je ďalší spôsob, ako vytvoriť spojenie medzi divákom a rečníkom.
Takže vám poviem niečo ako
môj dedko sa volal TED.
(Smiech)
Teraz sme spojení.
(Potlesk)
A teraz sa môžete konečne presunúť k vašej skutočnej prednáške.
Tu si pomyslíte, že by bol vhodný nejaký prechod. Nemyslite si to!
Rozptýľte publikum moderným minimalistickým slidom.
(Smiech)
A potom im položte otázku, na ktorú s najväčšou pravdepodobnosťou neodpoviete.
Čo je to TED?
(Smiech)
Uvedomíte si, že pauzy v prednáškach sú oveľa
silnejším nástrojom ako samotné slová.
(Smiech)
Tak dobre, super! (Smiech)
Ďalšou vecou, na ktorú musíte pri prednáške Ted Talk dbať,
sú použité obrázky.
Obrázky sú obzvlášť dôležité.
Existuje niekoľko rôznych druhov obrázkov,
ktoré môžete použiť.
Abstraktné počítačom generované obrázky. (Smiech)
Tie sú úžasné.
Publikum prinútia myslieť si, že ste geniálny.
(Smiech)
Aj napriek tomu, že použitý obrázok ste si našli na Google Images.
(Smiech)
Publikum si bude vskutku myslieť, že ste vlastne s tým mali niečo spoločné.
A pokiaľ tam máte obrázok, môžete hovoriť
o čomkoľvek od sendvičov, čo ste mali na obed,
až po vašu tajnú lásku ku country hudbe.
Vaše publikum si bude myslieť, že čokoľvek čo hovoríte je veľmi múdre a vzdelané,
a to len kvôli tým žilám na obrazovke. (Smiech)
Ďalšou z vecí, ktoré môžete urobiť je použiť relatívne vtipný komix,
ktorý by bol tak trošku k téme.
To len tak na pobavenie publika v prípade, že by ste neboli vtipní –
Asi by som mala ísť ďalej.
A tu prichádzame k najdôležitejšej časti TED Talku.
Pôsobivé grafy. (Smiech)
Teraz –
(Smiech)
(Potlesk)
Decká, chcem, aby ste si uvedomili,
že nezáleží na tom, čo tie grafy hovoria.
Len pokiaľ sú 3D a majú veľmi veľa rôznych farieb, vtedy určite zaberú! Jasné?
Tento graf, ako si môžete všimnúť,
je o dôvodoch, prečo sa ľudia na TED Talks dívajú.
A pokiaľ ten graf tam hore máte, je dobré hodiť do pléna
nejakých tých pár inteligentných slov, aby zaplnili ticho.
Ako napríklad: Labák, výskumný asistent, dáta.
(Smiech)
Všetky tie múdre slová na zaplnenie ticha.
Ešte lepší než graf je ... ďalší graf!
(Smiech)
A teraz sa hodí použiť – ak to teda použijete –
(Smiech)
Ak teda použijete koláčový graf, je dobré použiť
iný druh grafu.
Ako môžete vidieť, toto je stĺpcový graf.
A znova 3D, farebný, všetko dobré.
Teraz sa s najväčšou pravdepodobnosťou v tomto bode TED Talku
unavíte počúvaním osoby na javisku,
iba ak nie je krásna.
Takže je vhodné použiť video.
Tu máme video, ako by mohol vyzerať TED Talk v roku 2050.
Vedomie. Čo je to?
Nevieme.
Naozaj sa na to teším.
Celá konferencia bude trvať hodinu. Bude to super.
A teraz sa dostávame ku koncu TED Talku.
Vôbec nezáleží na tom, či ste odovzdali všetku svoju múdrosť
publiku,
pretože to celé ukončíte surreálnym tvrdením
a pristúpite na kraj pódia a poviete,
„TED ... to ste VY"
(Smiech)
Ďakujem.
(Smiech) (Potlesk)